Жуа өсірудің жаңа әдісі
"Жуа өсірудің жаңа әдісі" | "https://abai.kz/post/49043"
TITLE: Жуа өсірудің жаңа әдісі
URL: https://abai.kz/post/49043
META: "Жуа өсірудің жаңа әдісі" | "https://abai.kz/post/49043"
DATE: 24.12.2016
AUTHOR(s): Абай-Ақпарат
TOTAL WORDS: 186
TEXT: Шардара сапарында өңір басшысы алдымен «Иіржар Агро» ЖШС-нің тамшылатып суару әдісі енгізілген мақта шаруашылығы жобасымен танысты. Егістік көлемі 220 гектар болған бұл шаруашылықта 10 адам жұмыспен қамтылған. Облыс әкімі сондай-ақ инновациялық технологияны қолдану арқылы егілген жуа алқабында да болды. Мұндағы диқандар пияз егудің соны әдісін меңгеріпті. Голландиялық технология бойынша өсіріліп жатқан жуалар екі есеге дейін артық өнім береді екен. Қолы кетпеннен босап, пайдаға қарық болып жатқан шаруалар жаңа әдістің тиімді тұсы көп екенін айтады. Пияз егумен аты шыққан «Жаушықұм» шаруа қожалығының төрағасы Асханбай Бекпенбет голландиялық тәсілдің кереметін осы күнде-ақ көре бастапты. Бұйыртса, 25 гектар жерінен ең кемі 100 тонна жуа алмақ. Шетелдік әдістің артықшылығы сол, еккен пиязыңыз үлкен не ұсақ болып кетпей, бірқалыпты өседі. Негізгі құпиясы оны егу технологиясында дейді шаруа. Айтуынша аралары 4 см жиілікпен жүйектің үстіне ғана егіледі. Бұрындары жаппай сеуіп тас­тай салатын болса керек. Ол үйіліп қалатын көрінеді. Шардара ауданы бойынша соны әдісті әзірге осы «Жаушықұм» шаруа қожалығы ғана пайдаланып отыр. Бірінші рет қолға алынған шаруаның барысына облыс басшылығы әбден қанықты. Піскен өнімді тиімді бағамен өткізу жағы да ойластырылған. Өзге аудандарға жылына мың тонна жуа жіберу жоспарланса, Ресеймен де келісім-шарт жасалынып қойыпты. Abai.kz
